[{"text_idx": "#000000", "text": "Ry\u2019n ni wedi cadw ffeiliau a elwir yn cwcis ar eich dyfais."}, {"text_idx": "#000003", "text": "i wella\u2019n gwefan drwy gasglu ac adrodd gwybodaeth ar sut yr ydrych yn defnyddio\u2019r safle"}, {"text_idx": "#000006", "text": "Gallwch gael mynediad am ddim i\u2019r adnoddau hanes teulu poblogaidd Ancestry Online (Argraffiad Llyfrgell) a Find My Past o fewn llyfrgelloedd cyhoeddus ac archifdai yng Nghymru. Gall yr adnoddau yma eich helpu\u2019n sylweddol gyda\u2019ch ymchwil hanes teulu."}, {"text_idx": "#000007", "text": "Mae\u2019r mynediad arlein yma ond ar gael fel arfer ar gyfrifiaduron mewn llyfrgelloedd cyhoeddus ac archifdai yng Nghymru, heblaw am yn ystod cyfyngiadau Covid-19, ble gafwyd mynediad o bell, tra \u2018roedd y llyfrgelloedd cyhoeddus yng Nghymru ar gau, neu efo mynediad cyfyngedig."}, {"text_idx": "#000008", "text": "Y cam cyntaf i unrhywun sydd a\u0302 diddordeb mewn hanes teulu yw i holi perthnasau a ffrindiau teuluol am wybodaeth (yn enwedig aelodau hy\u0302n y teulu), i gasglu enwau, enwau lleoedd, swyddi a dyddiadau, ac edrych ar unrhyw ddogfennaeth teuluol e.e. beiblau teuluol."}, {"text_idx": "#000009", "text": "Gallwch yn ogystal ddod o hyd i dystiolaeth mewn tystysgrifau, ffotograffau, dyddiaduron, llythyron, toriadau papur newydd ayyb. Ni fydd pob ffynhonnell wastad yn ddibynadwy, ond bydd gwirio manylion yn ddechrau da."}, {"text_idx": "#000010", "text": "Ewch ati i greu a threfnu\u2019r wybodaeth ar ffurf coeden deulu mewn ffordd glir a chryno, naill ai ar bapur neu gan ddefnyddio meddalwedd cyfrifiadurol. Gallwch wedyn trefnu ymweliad a\u0302\u2019r llyfrgell leol neu archifdy, neu ymweld a Llyfrgell Genedlaethol Cymru."}, {"text_idx": "#000011", "text": "Bydd y rhan fwyaf o awdurdodau llyfrgell yn cynnig Sesiwn Gwybodaeth Hanes Teulu, fydd yn gyfle i\u2019ch cyflwyno i\u2019r adnoddau hanes teulu sydd ar gael, a all gael eu teilwra i gwrdd a\u0302\u2019ch anghenion. Cysylltwch a\u0302\u2019r llyfrgell leol er mwyn trefnu sesiwn."}, {"text_idx": "#000012", "text": "Y Llyfrgell yw prif ganolfan hel achau Cymru ac mae\u2019n gartref i nifer helaeth o gofnodion defnyddiol i\u2019r hanesydd teulu \u2013 cyfrifiad, cofnodion profeb, cofnodion anghydffurfiol a mapiau degwm, i enwi ond rhai ohonynt. Byddant i gyd o gymorth yn ystod eich ymchwil."}]